২০১৯ মানবিজ বোমা হামলা

**মানবিজ বোমা হামলা** ২০১৯ সালের ১৬ জানুয়ারি সংঘটিত হয়, যখন একজন আত্মঘাতী বোমা হামলাকারী সিরিয়ার গৃহযুদ্ধের সময় আমেরিকান সৈন্যদের যাতায়াতের জন্য পরিচিত মানবিজের একটি ব্যস্ত বাজার এলাকায় হামলা চালায়।

## পটভূমি
সিরিয়ার গৃহযুদ্ধে, ২০১২ সালে ফ্রি সিরিয়ান আর্মি মানবিজ শহরটি দখল করে এবং এরপর ২০১৪ সালে আইএসআইএস এটি দখল করে। ২০১৬ সালে, মানবিজ অভিযানে আমেরিকান সমর্থিত সিরিয়ান ডেমোক্র্যাটিক ফোর্সেস শহরটি দখল করে।

প্যালেস অফ দ্য প্রিন্সেস রেস্তোরাঁটি আমেরিকানদের কাছে জনপ্রিয় ছিল, যা মানবিজের একটি জনাকীর্ণ শহরের কেন্দ্রস্থলে অবস্থিত। মার্কিন সিনেটর লিন্ডসে গ্রাহাম এবং জিন শাহিন ২০১৮ সালের জুলাই মাসে সিরিয়া সফরের সময় সেখানে খেয়েছিলেন।

## হামলা
২০১৯ সালের ১৬ জানুয়ারি বুধবার দুপুরে বেশ কয়েকজন আমেরিকান সামরিক কর্মী প্যালেস অফ প্রিন্সেস রেস্তোরাঁয় থাকাকালীন একজন আত্মঘাতী বোমা হামলাকারী রেস্তোরাঁর বাইরে বিস্ফোরণ ঘটায়। হামলাকারী পাশের একটি সবজি বাজারে আসা মানুষের ভিড়ে মিশে যায় এবং রেস্তোরাঁর প্রবেশদ্বারের কাছে তার বিস্ফোরক ভেস্টের বিস্ফোরণ ঘটায়, যা আগুনের গোল্লা তৈরি করে এবং রাস্তায় হতাহতদের ছড়িয়ে দেয়। উদ্ধারকর্মীরা আহতদের হাসপাতালে নিয়ে যান এবং সামরিক হেলিকপ্টারগুলি মৃত ও আহত আমেরিকান এবং বেসামরিক ব্যক্তিদের চিকিৎসা কেন্দ্রে নিয়ে যাওয়ার জন্য কাছের একটি সকার মাঠে অবতরণ করে।

## হতাহত
মার্কিন প্রতিরক্ষা বিভাগ ২০১৮ সালের ১৮ জানুয়ারি একটি বিবৃতি প্রকাশ করে তাদের তিনজন কর্মচারীর পরিচয় শনাক্ত করে: একজন সৈনিক, একজন নাবিক এবং একজন গোয়েন্দা বিশেষজ্ঞ। প্রতিরক্ষা ঠিকাদার ভ্যালিয়েন্ট ইন্টিগ্রেটেড সার্ভিসেস তাদের একজন কর্মচারীকে চতুর্থ নিহত আমেরিকান হিসেবে শনাক্ত করে। চারজন মৃত আমেরিকান ছিলেন:
* আর্মি চিফ ওয়ারেন্ট অফিসার ২ জোনাথন আর. ফার্মার (৩৭), বয়ন্টন বিচ, ফ্লোরিডা। ফার্মারকে ৩য় ব্যাটালিয়ন, ৫ম স্পেশাল ফোর্সেস গ্রুপ (এয়ারবর্ন), ফোর্ট ক্যাম্পবেল, কেনটাকি তে নিয়োগ করা হয়েছিল। 
* নেভি চিফ ক্রিপ্টোলজিক টেকনিশিয়ান (ইন্টারপ্রেটিভ) শ্যানন এম. কেন্ট (৩৫), আপস্টেট নিউ ইয়র্ক। কেন্ট ম্যারিল্যান্ডের ফোর্ট জর্জ জি. মিডে ভিত্তিক ক্রিপ্টোলজিক ওয়ারফেয়ার অ্যাক্টিভিটি ৬৬-এ নিযুক্ত ছিলেন। তার স্বামী ছিলেন জো কেন্ট, একজন সেনা কর্মকর্তা যিনি পরবর্তীতে মার্কিন প্রতিনিধি সভার আসনের জন্য প্রতিদ্বন্দ্বিতা করেন।
* ডিওডি (DOD) এর বেসামরিক গোয়েন্দা কর্মকর্তা স্কট এ. উইর্টজ, সেন্ট লুইস, মিসৌরি। উইর্টজ ডিফেন্স ইন্টেলিজেন্স এজেন্সিতে অপারেশন সাপোর্ট স্পেশালিস্ট হিসেবে নিযুক্ত ছিলেন।
* বেসামরিক ঠিকাদার গাদির (জেসমিন) তাহের, ইস্ট পয়েন্ট, জর্জিয়া। তাহের সিরিয়ায় মার্কিন সৈন্যদের দোভাষী হিসেবে ভ্যালিয়েন্ট ইন্টিগ্রেটেড সার্ভিসেস-এ কাজ করতেন।

মোট মৃতের সংখ্যা ১৯ বলে ধারণা করা হয়, যার মধ্যে ১৫ জন স্থানীয় এসডিএফ (SDF) যোদ্ধা রয়েছেন। আরও তিন মার্কিন সেনা সদস্য আহত হয়েছেন। আইএসআইএল এই হামলার দায় স্বীকার করেছে।

## পরবর্তী ঘটনা

মার্কিন প্রেসিডেন্ট ডোনাল্ড ট্রাম্প ১৯ জানুয়ারি মার্কিন যুক্তরাষ্ট্রের ডেলাওয়্যার অঙ্গরাজ্যের ডোভার এয়ার ফোর্স বেস সফরের সময় নিহত আমেরিকানদের প্রতি শ্রদ্ধা নিবেদন করেন, যেখানে তাদের মরদেহ গ্রহণ করা হয়।

৫ দিন পর উত্তর-পূর্ব সিরিয়ার আল-হাসাকায় মার্কিন ও মিত্র কুর্দি বাহিনীর দ্বিতীয় একটি যৌথ কনভয় আক্রান্ত হয়। সেখানে কোনো গুরুতর হতাহতের ঘটনা ঘটেনি, তবে বিস্ফোরণে দুই কুর্দি যোদ্ধা সামান্য আহত হন।

## তথ্যসূত্র

বিষয়শ্রেণী:সিরিয়ায় ২০১৯-এ সংঘটিত হত্যাকাণ্ড
বিষয়শ্রেণী:সিরিয়ার গৃহযুদ্ধে আলেপ্পো গভর্নরেট
বিষয়শ্রেণী:সিরিয়ার বাজারে আক্রমণ
বিষয়শ্রেণী:সিরিয়ার রেস্তোরাঁয় আক্রমণ
বিষয়শ্রেণী:২০১৯-এ ভবনে বোমা হামলা
বিষয়শ্রেণী:আলেপ্পো গভর্নরেটে অপরাধ
বিষয়শ্রেণী:সিরিয়ায় আইএসআইএল সন্ত্রাসী ঘটনা
বিষয়শ্রেণী:২০১৯-এ ইসলামি সন্ত্রাসী ঘটনা
বিষয়শ্রেণী:এশিয়াতে জানুয়ারি ২০১৯-এর অপরাধ
বিষয়শ্রেণী:জানুয়ারি ২০১৯-এ সিরিয়া
বিষয়শ্রেণী:২০১৯-এ গণহত্যাকাণ্ড
বিষয়শ্রেণী:একবিংশ শতাব্দীতে সিরিয়ায় গণহত্যাকাণ্ড
বিষয়শ্রেণী:২০১৯-এ আত্মঘাতী বোমা হামলা
বিষয়শ্রেণী:সিরিয়ায় আত্মঘাতী বোমা হামলা
বিষয়শ্রেণী:২০১৯-এ সিরিয়ায় সন্ত্রাসী ঘটনা
বিষয়শ্রেণী:সিরিয়ায় ভবনে বোমা হামলা
বিষয়শ্রেণী:এশিয়াতে রেস্তোরাঁয় বোমা হামলা